**

*Povjerenstvo za upravljanje kvalitetom na sveučilišnim studijskim programima za potrebe Oružanih snaga RH*

**Zapisnik**

**1. sjednice *Povjerenstva za upravljanje kvalitetom na sveučilišnim studijskim programima za potrebe OSRH u* akademskoj godini 2021./2022.** održane u utorak, 5. listopada 2021. godine u 9 sati na Hrvatskom vojnom učilištu „Dr. Franjo Tuđman“

**Prisutni**: prorektorica prof. prim. dr. sc. Ivana Čuković-Bagić, prof. dr. sc. Davor Petrinović, prof. dr. sc. Milan Vrdoljak, izv. prof. dr. sc. Svjetlana Krištafor, brg mr. sc. Zvonko Trzun, Dubravka Janko, prof., mr. sc. Tamara Gobo, Jelena Đuran, dipl. iur.

Ispričani: gp Mate Pađen, prof. dr. sc. Marijana Hranjec, prof. dr. sc. Željko Tomšić, prof. dr. sc. Biserka Runje, izv. prof. dr. sc. Renata Mekovec, doc. dr. sc. Petar Popović, doc. dr. sc. Snježana Veselica Majhut, pk dr. sc. Valentina Ključarić, bjn Hrvoje Mikšik, bjn mr. sc. Zorana Kostović-Tojčić, Zdravko Pavelić, kadeti Anđela Matković i Josip Lukinac

Predsjedava prof. dr. sc. Davor Petrinović

\*\*\*

Nakon što je konstatirano da ne postoji potreban kvorum (5/17), prof. dr. sc. D. Petrinović predlaže da se sjednica ipak održi i da se po predloženim točkama dnevnog reda provede rasprava i donesu odgovarajući zaključci/preporuke koji će biti poslani elektroničkim putem svim članovima Povjerenstva na uvid i prihvaćanje.

Potom pozdravlja sve prisutne i zahvaljuje na dolasku.

Dnevni red jednoglasno je prihvaćen:

1. Prihvaćanje zapisnika 9. sjednice PUK-a održane 7. rujna 2021.
2. Vrjednovanje preddiplomskih i diplomskih studija od strane studenata koji su tijekom ranijih akademskih godina završili studij Vojno inženjerstvo i Vojno vođenje i upravljanje obje razine - pojedinačni prijedlozi i komentari studenata u pitanjima 72 do 74 za preddiplomske studije (PS), odnosno 43 do 45 za diplomske studije (DS) - primjer, zaduženja za prijepis u elektronički oblik, objedinjavanje i sistematizaciju; rokovi
3. Godišnje izvješće PUK-a za ak. god. 2020./2021. i Plan aktivnosti za ak. god. 2021./2022. - zaduženja za pripremu dokumenata i rokovi
4. Razno

\*\*\*

**Ad. 1.**

Zapisnik 9. sjednice od 7. rujna 2021. jednoglasno je prihvaćen.

**Ad. 2.**

U okviru ove točke dogovorena su zaduženja za „prijepis“ komentara kadeta iz završnih anketa studija, način obrade tj. sistematizacija po grupama pitanja te rok za izvršenje.

* **Administrativne službe HVU-a zadužene su za ankete studija VViU, odnosno administrativne službe Sveučilišta u Zagrebu za ankete studija VI.**
* **Komentari će se unositi u excel tablicu koju će profesor D. Petrinović proslijediti putem e-pošte zajedno sa skeniranim anketama putem FileSendera.**
* **U retke se upisuju komentari pročitani iz skeniranih anketnih upitnika za pitanja 72. do 74. za preddiplomsku razinu, odnosno za pitanja 43. do 45. za diplomsku razinu.**
* **U excel tablici potrebno je naznačiti početak svake godine kako bi se razlikovali komentari pojedinih generacija kadeta.**
* **Dogovoreni rok za ovu zadaću prijepisa je do sljedeće sjednice PUK-a koja će se održati 2. studenoga 2021.**

Imajući u vidu činjenicu da bi određena pojedinačna pitanja koja se zasebno analiziraju u izvještaju i uspoređuju u „meta analizi” kroz sve godine anketiranja trebalo prilagoditi vojnim studijima budući da u ovakvom obliku ne mogu dati vjerodostojne odgovore (npr. B67. do B71 za oba studija preddiplomske razine - postavlja se pitanje o organizaciji studija 3 plus 2, a takva ne postoji; nema pitanja o diplomskim studijima; postoji pitanje o poslijediplomskim studijima koji se još ne provode, itd.), predloženo je da anketar prilikom ispunjavanja anketa objasni kadetima da se spomenuta pitanja na njih ne odnose. U ovom slučaju ne može se interpretirati i analizirati ono što je bespredmetno.

Nastavno na potonje rečeno, prorektorica I. Čuković-Bagić predlaže da se u suradnji s profesorom D. Petrinovićem napravi prijedlog novih anketnih pitanja koja će se dati članovima Povjerenstva na uvid i razmatranje.

Složivši se s predloženim, profesor D. Petrinović dodatno ukazuje na činjenicu da bi trebalo smanjiti broj anketnih pitanja te ostaviti više prostora za komentare jer je jedna stranica arka A3 prazna.

**Ad. 3.**

Godišnje izvješće PUK-a za ak. god. 2020./2021. i Plan aktivnosti za ak. god. 2021./2022. pripremit će pukovnica Jasna Hižar Škrlec i brigadir Zvonko Trzun. Godišnje izvješće za 2020./2021. priprema se po uzoru na prethodno usvojen Plan aktivnosti za 2020./2021. na način da se izanalizira jesu li planirane aktivnosti realizirane i u kojoj mjeri te se navedeno naznačuje u izvješću.

* **Pk Jasna Hižar Škrlec i brg Zvonko Trzun zadužuju se za pripremu gore navedenih dokumenata.**
* **Draft oba dokumenta treba biti pripremljen do iduće sjednice PUK-a koja će se održati 2. studenoga 2021.**

**Ad. 4.**

S obzirom na promjenu statusa predstavnika studenata sa zamjenikom (neki su diplomirali, pa nemaju više status studenta), uputit će se zamolba HVU za prijedlog novih članova iz redova studenata i iz redova administrativnog osoblja (bjn mr. sc. Zorana Kostović Tojčić, dipl. iur. na jednogodišnjem je boravku u Americi), kako bi se navedene promjene mogle provesti na predstojećoj sjednici Vijeća studija.

Profesor D. Petrinović upoznao je članove **s aplikacijama koje pružaju pristup određenome skupu statističkih podataka iz e-Matice o svim školama u Hrvatskoj.** Posebno se osvrnuo na [ŠeR - Školski e-Rudnik (Vol. 3)](https://app.powerbi.com/view?r=eyJrIjoiOTUxNTE3YmQtM2E3MC00MDc0LTg3OTQtYTExZWZhYzU3Y2FlIiwidCI6IjJjMTFjYmNjLWI3NjEtNDVkYi1hOWY1LTRhYzc3ZTk0ZTFkNCIsImMiOjh9). Navedena aplikacija prikazuje rezultate učenika na državnoj maturi, njihove ocjene u završnim razredima osnovnih i srednjih škola, trendove po školskim godinama te upise na visoka učilišta.

<https://mzo.gov.hr/ser-skolski-e-rudnik-3419/3419>

\*\*\*

Prema rasporedu, sljedeća sjednica PUK-a održat će se 2. studenoga 2021. godine.

Sjednica je završena u 10:40 sati.

Zapisnik sastavila:

Jelena Đuran, dipl. iur.

6. listopada 2021.

Zapisnik odobrio:

prof. dr. sc. Davor Petrinović, predsjednik Povjerenstva za upravljanje kvalitetom

na sveučilišnim studijskim programima za potrebe OSRH